CELEX: 32008D0988
Language: et
Date: 2008-12-17 00:00:00
Title: 2008/988/EÜ: Komisjoni otsus, 17. detsember 2008 , millega muudetakse otsust 2008/185/EÜ seoses Madalmaade lisamisega loetellu liikmesriikidest, mis on vabad Aujeszky haigusest, ning Ungari lisamisega loetellu liikmesriikidest, kus on olemas Aujeszky haiguse heakskiidetud tõrjekava (teatavaks tehtud numbri K(2008) 8325 all) (EMPs kohaldatav tekst)

31.12.2008   
            
            
               ET
            
            
               Euroopa Liidu Teataja
            
            
               L 352/52
            
         
      KOMISJONI OTSUS,
   17. detsember 2008,
   millega muudetakse otsust 2008/185/EÜ seoses Madalmaade lisamisega loetellu liikmesriikidest, mis on vabad Aujeszky haigusest, ning Ungari lisamisega loetellu liikmesriikidest, kus on olemas Aujeszky haiguse heakskiidetud tõrjekava
   (teatavaks tehtud numbri K(2008) 8325 all)
   (EMPs kohaldatav tekst)
   (2008/988/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1964. aasta direktiivi 64/432/EMÜ ühendusesisest veiste ja sigadega kauplemist mõjutavate loomatervishoiu probleemide kohta, (1) eriti selle artikli 9 lõiget 2 ja artikli 10 lõiget 2,
   ning arvestades järgmist:
   
               (1)
            
            
               Direktiivis 64/432/EMÜ on sätestatud eeskirjad, mida kohaldatakse veiste ja sigadega kauplemisel ühenduse piires. Direktiivi artiklis 9 on sätestatud kriteeriumid, mille alusel kiidetakse heaks riikide kohustuslikud tõrjekavad teatavate nakkushaiguste, sealhulgas Aujeszky haiguse leviku takistamiseks. Lisaks esitatakse kõnealuse direktiivi artiklis 10 nõue, milliste dokumentide alusel tunnistatakse, et liikmesriigis või selle piirkonnas ei esine teatavat nakkushaigust, sealhulgas Aujeszky haigust.
            
         
               (2)
            
            
               Komisjoni 21. veebruari 2008. aasta otsuses 2008/185/EÜ (Aujeszky haigusega seotud lisatagatiste kohta ühendusesiseses sigadega kauplemises ja Aujeszky haigust käsitleva teabe esitamise kriteeriumide kohta) (2) on sätestatud lisatagatised sigadega kauplemisel ühenduse piires. Need tagatised on seotud sellega, milline staatus on liikmesriikidele seoses haigusega antud.
            
         
               (3)
            
            
               Otsuse 2008/185/EÜ I lisas on esitatud loetelu liikmesriikidest ja nende piirkondadest, mis on vabad Aujeszky haigusest ja kus vaktsineerimine on keelatud. Selle otsuse II lisas on esitatud loetelu liikmesriikidest ja nende piirkondadest, kus on olemas Aujeszky haiguse heakskiidetud tõrjekava.
            
         
               (4)
            
            
               Madalmaad ja Ungari esitasid komisjonile täiendavaid dokumente seoses oma riikide staatusega Aujeszky haiguse osas. Mõlemas riigis on Aujeszky haiguse riiklikke tõrjekavu rakendatud mitu aastat.
            
         
               (5)
            
            
               Komisjon on nende riikide esitatud dokumendid läbi vaadanud ja jõudnud järeldusele, et Madalmaade esitatud dokumendid on vastavuses direktiivi 64/432/EMÜ artikli 10 lõike 1 nõuetega. Seepärast tuleks kõnealune liikmesriik lisada otsuse 2008/185/EÜ I lisas esitatud loetellu.
            
         
               (6)
            
            
               Komisjon on jõudnud ka järeldusele, et Ungari esitatud riiklik tõrjekava on vastavuses direktiivi 64/432/EMÜ artikli 9 lõike 1 nõuetega. Seepärast tuleks Ungari lisada otsuse 2008/185/EÜ II lisas esitatud loetellu.
            
         
               (7)
            
            
               Seepärast tuleks otsust 2008/185/EÜ vastavalt muuta.
            
         
               (8)
            
            
               Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2008/185/EÜ I ja II lisa asendatakse käesoleva otsuse lisa tekstiga.
   Artikkel 2
   Käesolev otsus on adresseeritud liikmesriikidele.
   
      Brüssel, 17. detsember 2008
      
         
            Komisjoni nimel
         
         
            komisjoni liige
         
         Androulla VASSILIOU
         
      
   
   
      (1)  EÜT 121, 29.7.1964, lk 1977/64.
   
      (2)  ELT L 59, 4.3.2008, lk 19.
   
      LISA
      „
            I LISA
            Liikmesriigid või liikmesriikide piirkonnad, mis on vabad Aujeszky haigusest ja kus vaktsineerimine on keelatud
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        AT
                     
                     
                        Austria
                     
                     
                        Kõik piirkonnad
                     
                  
                        CY
                     
                     
                        Küpros
                     
                     
                        Kõik piirkonnad
                     
                  
                        CZ
                     
                     
                        Tšehhi Vabariik
                     
                     
                        Kõik piirkonnad
                     
                  
                        DE
                     
                     
                        Saksamaa
                     
                     
                        Kõik piirkonnad
                     
                  
                        DK
                     
                     
                        Taani
                     
                     
                        Kõik piirkonnad
                     
                  
                        FI
                     
                     
                        Soome
                     
                     
                        Kõik piirkonnad
                     
                  
                        FR
                     
                     
                        Prantsusmaa
                     
                     
                        Departemangud: Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côte-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Ille-et-Vilaine, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Paris, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luksemburg
                     
                     
                        Kõik piirkonnad
                     
                  
                        NL
                     
                     
                        Madalmaad
                     
                     
                        Kõik piirkonnad
                     
                  
                        SK
                     
                     
                        Slovakkia
                     
                     
                        Kõik piirkonnad
                     
                  
                        SE
                     
                     
                        Rootsi
                     
                     
                        Kõik piirkonnad
                     
                  
                        UK
                     
                     
                        Ühendkuningriik
                     
                     
                        Kõik Inglismaa, Šotimaa ja Walesi piirkonnad
                     
                  
         
            II LISA
            Liikmesriigid ja nende piirkonnad, kus on olemas Aujeszky haiguse heakskiidetud tõrjekava
            
                        ISO kood
                     
                     
                        Liikmesriik
                     
                     
                        Piirkonnad
                     
                  
                        BE
                     
                     
                        Belgia
                     
                     
                        Kõik piirkonnad
                     
                  
                        ES
                     
                     
                        Hispaania
                     
                     
                        Galicia, País Vasco, Asturiasi, Cantabria, Navarra ja La Rioja autonoomsed piirkonnad.
                        Leóni, Zamora, Palencia, Burgosi, Valladolidi ja Ávila provintsid Castilla y Leóni autonoomses piirkonnas.
                        Las Palmase provints Kanaari saartel.
                     
                  
                        HU
                     
                     
                        Ungari
                     
                     
                        Kõik piirkonnad
                     
                  
                        IT
                     
                     
                        Itaalia
                     
                     
                        Bolzano provints
                     
                  ”